## **Zmluva o dielo**

uzavretá podľa § 536 a nasl. zák. č. 513/1991 Zb. Obchodný zákonník v znení neskorších predpisov

č. Zmluvy Objednávateľa:

č. Zmluvy Zhotoviteľa:

**Článok 1**

**Zmluvné strany**

**1.1 Objednávateľ:** **MILSY a.s.**

 **Partizánska 224/B**

 **957 01 Bánovce nad Bebravou**

zapísaný: v Obchodnom registri Okresného súdu Trenčín

oddiel: Sa, vložka číslo: 37/R

konajúci: Ing. Rastislav Lupták, predseda predstavenstva

 Andrea Hatalová, člen predstavenstva

IČO: 31412572

DIČ: 2020416530

IČ DPH: SK2020416530

Bankové spojenie: UniCredit Bank Slovakia a.s.

IBAN: SK9111110000006623759002

BIC (SWIFT): UNCRSKBX

Osoby oprávnené rokovať vo veciach

- technických: Ing. Juraj Šnirc

- zmluvných: Ing. Rastislav Lupták

**1.2 Zhotoviteľ**:

zapísaný: v Obchodnom registri Okresného súdu ...

oddiel: ..., vložka číslo: ...

konajúci:

IČO:

DIČ:

IČ DPH:

Bankové spojenie:

IBAN:

BIC (SWIFT):

Osoby oprávnené rokovať vo veciach

- technických:

- zmluvných:

**Článok 2**

**Podklad pre uzavretie Zmluvy**

2.1 Podkladom pre uzavretie tejto Zmluvy je výsledok obstarávania vykonaného v súlade s Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020 (aktualizácia č. 4).

**Článok 3**

**Predmet Zmluvy**

* 1. Zhotoviteľ sa zaväzuje vykonať pre Objednávateľa “**Vytvorenie jednotného systému umožňujúceho sledovanie vybraných parametrov.“** špecifikované v Prílohe č. 1 tejto Zmluvy(ďalej len „Dielo“)podľa podmienok dohodnutých v tejto Zmluve a špecifikované v Prílohe č. 1 tejto Zmluvy. Ak sa dohoda Zmluvných strán vzťahuje na viac druhov Prác, tak sa Zhotoviteľ zaväzuje vykonávať ktorúkoľvek Prácu v Prílohe č. 1 tejto Zmluvy, a to aj jednotlivo.
	2. Objednávateľ sa zaväzuje Dielo prevziať a zaplatiť Zhotoviteľovi cenu podľa článku 4 tejto Zmluvy.

**Článok 4**

**Cena a platobné podmienky**

* 1. Cena za Dielo v rozsahu podľa článku 3 tejto Zmluvy je Zmluvnými stranami dohodnutá ako pevná cena vo výške ........ EUR bez DPH (slovom: ........ EUR bez DPH), suma DPH v sadzbe 20% ........ EUR, ........ EUR s DPH (slovom: ........ EUR s DPH), (ďalej len „Cena“).
	2. Cena je špecifikovaná v Prílohe č. 2 tejto Zmluvy. V Cene sú zahrnuté všetky náklady spojené so zhotovením Diela, a to aj náklady, ktoré nie sú v tejto Zmluve výslovne uvedené, ale sú nevyhnutné na riadne zhotovenie Diela a účel uvedený v tejto Zmluve. Zhotoviteľ si nebude uplatňovať žiadne ďalšie náklady.
	3. Zhotoviteľ týmto výslovne potvrdzuje, že sa úplne oboznámil s rozsahom a charakterom Diela a riadne zhodnotil a ocenil všetky práce trvalého alebo dočasného charakteru, ktoré sú potrebné na riadne splnenie jeho záväzkov vyplývajúcich zo Zmluvy a dohodnutá Cena pokrýva všetky náklady spojené so zhotovením Diela.
	4. Zhotoviteľ bude vystavovať faktúry mesačne podľa vzájomne s Objednávateľom odsúhlaseného súpisu skutočne vykonaných prác, zabudovaného materiálu a dodaného hardware-u do 10 kalendárnych dní po uplynutí príslušného kalendárneho mesiaca.
	5. Objednávateľ je povinný zaplatiť Zhotoviteľovi Cenu na základe doručenej faktúry. Splatnosť faktúr Zhotoviteľa je 14 dní odo dňa doručenia Objednávateľovi.
	6. Daňový doklad (faktúra) Zhotoviteľa musí obsahovať všetky náležitosti podľa všeobecne záväzných právnych predpisov, inak je Objednávateľ oprávnený vrátiť faktúru bez jej úhrady, a to aj v prípade, ak bola faktúra vystavená v rozpore s touto Zmluvou alebo ak neobsahuje všetky podklady podľa tejto Zmluvy. Zhotoviteľom vystavený daňový doklad (faktúra) podlieha predchádzajúcemu schváleniu zo strany Objednávateľa, resp. ním poverenej osoby. Doba splatnosti faktúry začína plynúť až doručením oprávnenej a formálne úplnej faktúry, ktorá spĺňa všetky náležitosti v zmysle všeobecne záväzných právnych predpisov a podmienok tejto Zmluvy.

**Článok 5**

**Realizácia Diela**

 **Lehota dodania Diela**

5.1 Zhotoviteľ je povinný zhotoviť Dielo v termíne do 1 000 kalendárnych dní od účinnosti tejto Zmluvy.

**Miesto plnenia a odovzdania Diela**

5.2Zhotoviteľ sa zaväzuje zhotoviť Dielo na mieste: MILSY a.s., Partizánska 224/B, 957 01 Bánovce nad Bebravou.

**Článok 6**

**Odovzdanie Diela**

* 1. Dielo je odovzdané, ak je riadne dokončené a funkčné v súlade s podmienkami tejto Zmluvy a ak je protokolárne odovzdané Objednávateľovi a Objednávateľ nemá žiadne výhrady k Dielu.

**Článok 7**

**Nadobudnutie vlastníckeho práva**

7.1 Vlastníkom Diela je od začiatku zhotovovania Diela Objednávateľ. Nebezpečenstvo škody na predmete Diela ako aj iná zodpovednosť Zhotoviteľa podľa tejto Zmluvy tým nie je dotknutá.

7.2 Zhotoviteľ sa zaväzuje, že všetky materiály, komponenty, výrobky a iné časti Diela, ktoré použije na zhotovenie Diela, budú bez akýchkoľvek právnych vád a že Zhotoviteľ bude v čase ich dodania ich neobmedzeným vlastníkom vrátane materiálov, komponentov, výrobkov a iných častí Diela.

**Článok 8**

**Povolenia a súčinnosť**

* 1. Zhotoviteľ je povinný zabezpečiť na vlastné náklady všetky prípadné ďalšie povolenia potrebné na zhotovenie Diela alebo jeho časti v súlade s touto Zmluvou. Zhotoviteľ je zodpovedný za získanie povolení v takom čase, aby mohol riadne a včas plniť svoje povinnosti podľa tejto Zmluvy, inak zodpovedá Objednávateľovi za škodu tým spôsobenú. Objednávateľ je povinný poskytnúť Zhotoviteľovi primeranú súčinnosť potrebnú na získanie povolení.

**Článok 9**

**Rozhodovanie Objednávateľa**

* 1. Kedykoľvek táto Zmluva predpokladá, že Objednávateľ bude postupovať v súlade s týmto bodom 9.1, aby nejakú záležitosť dohodol alebo rozhodol, Objednávateľ bude túto záležitosť konzultovať so Zhotoviteľom s cieľom dosiahnuť dohodu. Ak sa dohoda nedosiahne, Objednávateľ musí urobiť s maximálnou odbornou starostlivosťou rozhodnutie v súlade s touto Zmluvou a všetkými príslušnými právnymi, technickými a inými predpismi a normami, pričom zoberie do úvahy všetky významné okolnosti.
	2. Objednávateľ oznámi Zhotoviteľovi výsledok každej dohody alebo rozhodnutia spolu s primeraným odôvodnením. Takáto dohoda alebo rozhodnutie bude pre Zmluvné strany záväzné až do jeho zrušenia alebo nahradenia inou dohodou alebo rozhodnutím Objednávateľa.
	3. Ustanovenia tohto článku 9 primerane oprávňujú konať v mene Objednávateľa aj Zástupcu Objednávateľa.

**Článok 10**

**Osobitné povinnosti Zhotoviteľa**

* 1. Zhotoviteľ je povinný spolupracovať s tretími osobami, ktoré v prípade potreby určí Objednávateľ za účelom zabezpečenia riadneho zhotovenia Diela.
	2. Zhotoviteľ zodpovedá za to, že odborné činnosti podľa tejto Zmluvy budú vykonávať len odborne spôsobilé osoby, ktorými Zhotoviteľ disponuje (zamestnanec alebo tretia osoba, s ktorou má zmluvný vzťah) a bude zhotovovať Dielo v zmysle požiadaviek právnych predpisov SR a predpisov Objednávateľa a na základe platných oprávnení/osvedčení.

**Článok 11**

**Spôsob zhotovenia Diela**

* 1. Zhotoviteľ je povinný bez zbytočného odkladu oznámiť Objednávateľovi akékoľvek skutočnosti, ktoré môžu byť rozhodujúce pre riadne plnenie tejto Zmluvy, najmä vo vzťahu k Cene, k termínom realizácie prác na Diele, ich rozsahu a kvalite.
	2. Zhotoviteľ sa zaväzuje plniť pokyny Objednávateľa.
	3. Zhotoviteľ je povinný preskúmať každý pokyn s odbornou starostlivosťou. Pokiaľ je Zhotoviteľ toho názoru, že ide o chybný pokyn, ktorý by mohol byť v rozpore s platnými predpismi alebo by mohol spôsobiť, že zhotovenie Diela nebude vykonané v súlade s touto Zmluvou, Zhotoviteľ je povinný bezodkladne upozorniť na túto skutočnosť Objednávateľa v písomnej forme. Ak Zhotoviteľ upozorní Objednávateľa na chybu pokynu, ten následne rozhodne, či je napriek upozorneniu Zhotoviteľ povinný daný pokyn plniť alebo nie. Ak následne rozhodne, že napriek upozorneniu Zhotoviteľa je Zhotoviteľ daný pokyn povinný plniť, za následky takéhoto pokynu zodpovedá Objednávateľ. Ak však Zhotoviteľ písomne neupozorní Objednávateľa na chybnosť pokynu a takúto chybu v pokyne mohol Zhotoviteľ pri vynaložení odbornej starostlivosti identifikovať, potom Zhotoviteľ zodpovedá v súlade s ustanovením § 551 ods. 2 Obchodného zákonníka za následky takého chybného pokynu.

**Článok 12**

**Nebezpečenstvo škody**

* 1. Zhotoviteľ znáša nebezpečenstvo škody na Diele až do momentu odovzdania a prevzatia celého Diela.
	2. Zhotoviteľ znáša nebezpečenstvo škody na všetkých materiáloch a zariadeniach (vrátane materiálov dodaných inými dodávateľmi), ktoré používa pri vykonávaní Diela.

**Článok 13**

**Práva a povinnosti Zmluvných strán**

* 1. Zhotoviteľ je povinný zhotoviť Dielo spôsobom a v súlade s povinnosťami Zhotoviteľa a požiadavkami Objednávateľa uvedenými v Prílohe č. 1 tejto Zmluvy.
	2. Všetky dočasné zariadenia, nástroje a všetko ostatné nevyhnutné vybavenie na správne vykonanie prác budú dodané, nainštalované a správne a bezpečne prevádzkované Zhotoviteľom ako súčasť prác, náklady na ne sú zahrnuté v ocenených položkách.
	3. Zhotoviteľ je povinný dbať na dodržiavanie pracovnej disciplíny svojich zamestnancov a dodržiavať všetky zmluvné podmienky. V prípade, ak Objednávateľ zistí, že zamestnanci Zhotoviteľa, resp. jeho Subdodávateľa zjavným spôsobom porušujú pracovnú disciplínu, zásady bezpečnosti a ochrany zdravia, resp. iné zmluvne dohodnuté podmienky, môže Objednávateľ od Zmluvy odstúpiť bez toho, aby Zhotoviteľovi vznikol nárok na náhradu prípadnej škody alebo vzniknutých nákladov.
	4. Zariadenia musia spĺňať požiadavkyzákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov.
	5. V prípade, ak má Zhotoviteľ povinnosť zápisu do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, musí byť zapísaný v registri partnerov verejného sektora počas celej platnosti tejto Zmluvy. Uvedené sa vzťahuje aj na Subdodávateľov Zhotoviteľa.
	6. Zmluvné strany súhlasia, že oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči Zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a Zhotoviteľ je povinný poskytnúť súčinnosť v plnej miere. Uvedenú povinnosť musia obsahovať aj zmluvy Zhotoviteľa so subdodávateľmi.

**Článok 14**

**Zmluvné pokuty**

* 1. V prípade omeškania Objednávateľa so zaplatením faktúr má Zhotoviteľ voči Objednávateľovi nárok na zmluvnú pokutu vo výške 0,01% z neuhradenej fakturovanej sumy bez DPH za každý deň omeškania, ak v Zmluve nie je uvedené inak.
	2. Zmluvné strany sa dohodli, že v prípade porušenia ktorejkoľvek z povinností Zhotoviteľa podľa Zmluvy je Zhotoviteľ povinný zaplatiť Objednávateľovi zmluvnú pokutu vo výške 1000 EUR za každé jednotlivé porušenie Zmluvy, ak za dané porušenie Zmluvy nie je v Zmluve stanovená vyššia zmluvná pokuta.
	3. Zmluvné strany sa dohodli, že v prípade porušenia povinnosti požiadať o schválenie Subdodávateľa je Zhotoviteľ povinný zaplatiť Objednávateľovi zmluvnú pokutu vo výške 1000 EUR za každé jednotlivé porušenie.
	4. Ak sa Zhotoviteľ omešká s riadnym a včasným odovzdaním Diela, je Objednávateľ oprávnený uplatniť si voči Zhotoviteľovi zmluvnú pokutu vo výške 0,5% z Ceny za každý deň omeškania Zhotoviteľa. Výška zmluvnej pokuty vzniknutá z toho istého porušenia povinnosti Zhotoviteľa však neprekročí sumu vo výške 15% z Ceny.
	5. Ak sa Zhotoviteľ omešká s odstránením vád, je Objednávateľ oprávnený uplatniť si voči Zhotoviteľovi zmluvnú pokutu vo výške 0,1% z Ceny za každý deň omeškania. Objednávateľ je oprávnený uplatniť zmluvnú pokutu v predchádzajúcej vete za každú vadu samostatne. Výška zmluvnej pokuty vzniknutá z toho istého porušenia povinnosti Zhotoviteľa za všetky samostatné vady však neprekročí sumu vo výške 3% z Ceny.
	6. V prípade, ak Zhotoviteľ po podpise Zmluvy a pred začatím zhotovenia Diela odstúpi od Zmluvy z dôvodov na strane Zhotoviteľa, je povinný bez vyzvania najneskôr v lehote 5 dní zaplatiť Objednávateľovi zmluvnú pokutu vo výške 10 % Ceny.

14.7 Zmluvná pokuta je splatná do 15 dní od doručenia výzvy Objednávateľa na jej zaplatenie Zhotoviteľovi, pokiaľ v tejto Zmluve nie je dohodnuté inak.

**Článok 15**

**Záruka, zodpovednosť za vady**

15.1 Záručná doba je 24 mesiacov a začína plynúť dňom odovzdania celého Diela podľa článku 6 tejto Zmluvy. Záruka sa nevzťahuje na vady spôsobené nesprávnou manipuláciou, nedodržaním prevádzkových podmienok, živelnou pohromou alebo vyššou mocou. Do doby záruky sa nezapočítava čas, nevyhnutný na opravu/odstránenie záručnej závady. O tento nevyhnutný čas sa záručná doba predlžuje.

15.2 Ak sa Zhotoviteľ dostane do omeškania tým, že nesplní riadne a včas svoj záväzok, poprípade Zhotoviteľ hrubo poruší zmluvné podmienky najmä tým, že sa na Diele opakovane vyskytnú vady, považuje sa to za podstatné porušenie zmluvných povinností a Objednávateľ má právo od Zmluvy odstúpiť.

15.3 Za opakovane vyskytnuté vady sa považuje, ak sa vada na Diele vyskytne najmenej trikrát počas kalendárneho mesiaca.

15.4 Objednávateľ reklamáciu vád uplatní u Zhotoviteľa bezodkladne po jej zistení písomne zápisom do staveného denníka príp. doporučeným listom, elektronicky e-mailom, ktorý následne potvrdí listom. V reklamácii Objednávateľ vadu stručne, ale dostatočne popíše a zároveň navrhne čas a spôsob odstránenia vady.

15.5 Zhotoviteľ je povinný začať s odstraňovaním prípadných vád prác bezodkladne od uplatnenia reklamácie Objednávateľa a vady odstrániť v čo najkratšom technicky možnom čase.

**Článok 16**

**Záverečné ustanovenia**

* 1. Táto Zmluva nadobúda platnosť a účinnosť dňom jej podpisu oprávnenými zástupcami oboch Zmluvných strán. V prípade, ak Zmluva nie je podpísaná oboma Zmluvnými stranami v ten istý deň, nadobúda platnosť a účinnosť v deň, v ktorom dôjde k podpisu Zmluvy Zmluvnou stranou, ktorá ju podpisuje v poradí ako druhá.
	2. Ustanovenia tejto Zmluvy sa použijú v spojení s ustanoveniami všeobecne záväzných právnych predpisov platných na území Slovenskej republiky.
	3. Neoddeliteľnou súčasťou tejto Zmluvy je:

 Príloha č. 1 - Špecifikácia Diela

 Príloha č. 2 - Špecifikácia Ceny

 Príloha č. 3 - Zoznam subdodávateľov

 Príloha č. 4 - Doklad o zapísaní do registra partnerov verejného sektora

16.5 Túto Zmluvu je možné meniť alebo dopĺňať len písomne formou dodatkov k tejto Zmluve.

16.6 Zhotoviteľ podpisom tejto Zmluvy vylučuje aplikáciu svojich všeobecných obchodných podmienok (ak existujú) na tento zmluvný vzťah.

16.7 Táto Zmluva je vypracovaná v štyroch (4) rovnopisoch, z ktorých každá zo Zmluvných strán dostane dva (2) rovnopisy.

|  |  |
| --- | --- |
| V Bánovciach nad Bebravou, dňa:  | V ................., dňa:  |
| **V mene Objednávateľa:** | **V mene Zhotoviteľa:** |
| **Ing. Rastislav Lupták**predseda predstavenstva | **meno**funkcia |
| **Andrea Hatalová**člen predstavenstva | **meno**funkcia |

**Príloha č. 1 - Špecifikácia Diela**

|  |
| --- |
| **Špecifikácia Diela:** Vytvorenie jednotného systému umožňujúceho sledovanie vybraných parametrov na základe poskytnutých údajov z riadiacich systémov a na základe požiadaviek z doteraz nemonitorovaných procesov. Tento celok umožní podľa časovej značky na hotovom výrobku zobraziť všetky informácie o vstupoch do tohto výrobku (od príjmu mlieka, cez jeho skladovanie, tepelné ošetrenie, následné skladovanie a spracovanie v jednotlivých technologických celkoch). Tiež umožní monitorovať všetky materiálové vstupy – prísady, obaly – už od ich príchodu do podniku. Okrem toho aj technologické parametre jednotlivých procesov použitých vo výrobe a identifikáciu osôb zodpovedných za hlavné činnosti na jednotlivých pracoviskách, ale aj vstupujúcich do výrobných priestorov. |
|  |
| **p.č.** | **Požiadavky na Dielo** |
| **Všeobecné požiadavky** |
| **1.** | Vytvorenie jednotného systému umožňujúceho sledovanie vybraných parametrov na základe poskytnutých údajov z riadiacich systémov a na základe požiadaviek z doteraz nemonitorovaných procesov. |
| **2.** | Zápis dát do databázy |
| **3.** | Spojenie dát do celku tak, aby pre každý produkt bolo možné vysledovať pôvod použitého mlieka, cestu presunu mlieka v rámci mliekarne, technologické parametre spracovania mlieka, pohyb a technologické parametre výroby a spracovania polotovarov až po zabalený hotový produkt. |
| **4.** | Identifikácia osôb vstupujúcich do prevádzky a zodpovedných osôb na jednotlivých pracoviskách |
| **5.** | Vytvorenie rozhrania pre monitorovanie procesov v reálnom čase a ich monitorovanie |
| **6.** | Vytvorenie rozhrania vrátane vyhľadávania pre vysledovateľnosť |
| **7.** | Vysledovateľnosť v systéme v oboch smeroch (od výstupu k vstupom a od vstupov k výstupom) |
| **8.** | Zabezpečenie bezdrôtového HW a SW vybavenia na miesta, kde nie je možné získať dáta z existujúcich systémov, resp. je potrebné ručné zadanie dát |
| **9.** | Vytvorenie rozhrania pre vyhodnocovanie efektivity procesov |
| **10.** | HW použitý vo výrobe na zadávanie dát so zvýšenou odolnosťou voči vode a rozbitiu – krytie min. IP 68 a pre prenosné zariadenia aj MIL-STD-810 |
| **11.** | Identifikácia baleného produktu – EAN, dátum spotreby |
| **12.** | Použité prvky pri tvorbe jednotného systému, ktoré môžu prísť do styku s otvorenou potravinou, musia dodržať požiadavky Nariadenia EÚ č. 1935/2004 a 10/2011 (vrátane certifikátov) |
| **Príjem mlieka** |
| **13.** | Vyčítanie dát z PLC – identifikácia príjmového miesta, cisterny a fariem, príjmového tanku, teploty, hladín v tankoch, množstvo prijatého mlieka, časová značka.  |
| **14.** | Spojenie dát s denníkom laboratórnej kontroly  |
| **Pasterizačná stanica** |
| **15.** | Vyčítanie dát z PLC – identifikácia príjmového tanku, z ktorého sa čerpá na pastér, pastéru (1,2), použitej odstredivky (1,2), strediska výstupu (alebo priamo zásobného tanku), pasterizačnej teploty, rozdielu tlakov, výstupnej teploty, objemu pasterizovaného mlieka, časová značka. |
| **16.** | Vyčítanie dát z PLC – pasterizácia smotany. Identifikácia zásobného tanku, z ktorého sa čerpá na pastér, pasterizačnej teploty, rozdielu tlakov, výstupnej teploty, objemu pasterizovanej smotany a výstupu.  |
| **Syráreň** |
| **17.** | Vyčítanie dát z PLC - Identifikácia príjmového tanku na stredisku, objem prijatého mlieka, teplota, hladiny v tankoch, stav miešadiel. |
| **18.** | Vyčítanie dát z PLC – identifikácia príjmového tanku (výdaj na výrobník), objem vydaného mlieka, výrobníka, technologických parametrov (teplota, miešanie, krájanie, otáčky miešadiel, ohrev, odsávanie srvátky, vypúšťanie), časové značky. |
| **19.** | Identifikácia poradia výroby a pridania prídavných látok (ručné zadanie) |
| **20.** | Vyčítanie dát z PLC – lisovanie – program, čas |
| **21.** | Vode a čistiacej chémii odolné označenie vozov na syreninu |
| **22.** | Priradenie výroby ku konkrétnym vozom (ručné zadanie) |
| **23.** | Monitoring času fermentácie a dosiahnutého pH  |
| **24.** | Priradenie vozu (výroby) k pariacemu stroju, časová značka (ručné zadanie). |
| **25.** | Vode a čistiacej chémii odolné označenie vozov a podvozkov používaných na presun v rámci procesu |
| **26.** | Označenie a monitoring pridávania „reworku“ (ručné zadanie) |
| **27.** | Priradenie výroby, miesta spracovania, druhu výrobku k vozu/podvozku, časové značky začiatku a konca nakladania na voz/podvozok (ručné zadanie) |
| **28.** | Pri formovaných produktoch, ktoré prechádzajú soľným kúpeľom, monitorovať čas solenia, identifikácia soľnej sekcie a následné priradenie k vozu/podvozku (ručné zadanie) |
| **29.** | Vyčítanie dát z PLC – pri údených produktoch monitoring údenia – teplota a čas |
| **30.** | Pri neúdených a už vyúdených produktoch monitoring času skladovania v chladiarni vrátane priebehu teplôt |
| **31.** | Priradenie vozov/podvozkov k baličkám (môže ich byť súčasne viac pri jednej baličke), časové značky začiatku a konca spracovania vozu/podvozku (ručné zadanie) |
| **32.** | Identifikácia baleného produktu, dátumu spotreby prípadne balenia na zásobu (ručné zadanie) |
| **Jogurtáreň** |
| **33.** | Vyčítanie dát z PLC - Identifikácia príjmového (zásobného) tanku na stredisku, objem prijatého mlieka/smotany, teplota, hladiny v tankoch, stav miešadiel. |
| **34.** | Monitoring priebehu pasterizácie (čas, teplota) |
| **35.** | Identifikácia tanku na výstupe z pastéra (fermentačný tank) (ručné zadanie) |
| **36.** | Monitoring fermentačného procesu – časová značka prídavku kultúry (ručné zadanie), monitoring teploty, stavu miešadiel, hladiny v tankoch |
| **37.** | Monitoring plnenia – z ktorého fermentačného tanku sa plní, aký produkt, výkon, časové značky začiatku a konca plnenia |
| **Nátierky – „nová linka“** |
| **38.** | Vyčítanie dát z PLC - identifikácia príjmového tanku na stredisku, objem prijatej smotany, teplota, hladiny v tankoch, stav miešadiel. |
| **39.** | Monitoring predfermentačného spracovania – indentifikácia zásobného tanku na stredisku, záznam termizácie. Identifikácia výstupného tanku.  |
| **40.** | Monitoring chladenia na fermentačnú teplotu |
| **41.** | Časová značka prídavku kultúry (ručné zadanie) |
| **42.** | Monitoring prečerpania do fermentačného tanku. |
| **43.** | Monitoring fermentačného procesu – časová značka prídavku kultúry (ručné zadanie), monitoring teploty, stavu miešadiel, hladiny v tankoch |
| **44.** | Monitoring prečerpania do termizačných kotlíkov (objem, identifikácia kotlíka) |
| **45.** | Monitoring termizácie (teplota, čas)  |
| **46.** | Monitoring plnenia - identifikácia plničky, produktu, výkonu, časová značka začiatku a konca plnenia (ručné zadanie) |
| **Nátierky – „stará linka“** |
| **47.** | Ručné zadávanie pohybov smotany (tanky, množstvá, teplota, časové značky). |
| **48.** | Vyčítanie dát z PLC – záznam termizácie (čas, teplota) |
| **49.** | Monitoring plnenia - identifikácia plničky, produktu, výkonu, časová značka začiatku a konca plnenia (ručné zadanie) |
| **Masliareň** |
| **50.** | Vyčítanie dát z PLC - identifikácia príjmového tanku smotany na stredisku, objem prijatého smotany, teplota, hladiny v tankoch, stav miešadiel. |
| **51.** | Monitoring výkonu baličky  |
| **52.** | Identifikácia baleného produktu (ručné zadanie) |
| **Tvaroháreň** |
| **53.** | Identifikácia vane, do ktorej sa napúšťa mlieko (ručné zadanie) |
| **54.** | Monitoring teploty mlieka vo vani |
| **55.** | Časová značka prídavku kultúry (ručné zadanie) |
| **56.** | Monitoring plnenia - identifikácia plničky, produktu, z ktorej vane produkt pochádza, výkonu, časová značka začiatku a konca plnenia (ručné zadanie) |
| **CIP procesy** |
| **57.** | Vyčítanie dát z PLC - záznamy všetkých CIP procesov v závode – program, zariadenie, časová značka |
| **MTZ sklady** |
| **58.** | Monitoring prichádzajúcich materiálov a ich umiestnenia v skladoch MTZ (ručné zadanie) |
| **59.** | Monitoring výdaja materiálov zo skladov MTZ do výroby (ručné zadanie) |
| **60.** | Monitoring materiálov vstupujúcich do výrobných procesov (ručné zadanie) |

**Príloha č. 2 - Špecifikácia Ceny**

|  |  |  |  |  |  |  |
| --- | --- | --- | --- | --- | --- | --- |
| **p.č.** | **Položka**  | **Obchodné meno výrobcu logického celku (ponúknutého zariadenia)** | **Typové označenie logického celku alebo názov logického celku (ponúknutého zariadenia)** | **Jednotková cena v EUR bez DPH**  | **Počet** | **Cena celkom****v EUR bez DPH**  |
| 1. | Vytvorenie jednotného systému umožňujúceho sledovanie vybraných parametrov | **Zhotoviteľ uvedie obchodné meno výrobcu** | **Zhotoviteľ uvedie typ alebo názov** | **Zhotoviteľ uvedie jednotkovú cenu** | 1 ks | **Zhotoviteľ uvedie celkovú cenu** |
| **Celková cena v EUR bez DPH***(Za kompletnú realizáciu (dodávku) predmetu zmluvy)* | **Zhotoviteľ uvedie celkovú cenu** |

**Príloha č. 3 - Zoznam subdodávateľov**

**Zoznam subdodávateľov vrátane spôsobu zmeny subdodávateľa**

**(doplní Zhotoviteľ v rámci súčinnosti pri uzatváraní Zmluvy)**

**Zhotoviteľ:**

**☐ nevyužije subdodávateľov pri plnení Zmluvy**

**☐ využije nižšie uvedených subdodávateľov pri plnení Zmluvy**

**(Zhotoviteľ uvedie jednu z vyššie uvedených možností)**

|  |  |  |  |
| --- | --- | --- | --- |
| Názov, sídlo a IČO subdodávateľa | Osoba oprávnená konať za subdodávateľa, tel. č., e-mail subdodávateľa | Predmet subdodávky  | Podiel subdodávky z celého predmetu zákazky v EUR bez DPH alebo v % |
|  |  |  |  |
|  |  |  |  |

**Pravidlá pre zmenu subdodávateľa**

1. V tejto prílohe sú uvedené údaje o všetkých známych subdodávateľoch Zhotoviteľa, ktorí sú známi v čase uzavierania tejto Zmluvy a údaje o osobe oprávnenej konať za subdodávateľa v rozsahu meno a priezvisko, telefónne číslo a e-mail.
2. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov.
3. V prípade zmeny subdodávateľa je Zhotoviteľ povinný najneskôr do 5 pracovných dní odo dňa zmeny subdodávateľa predložiť Objednávateľovi informácie o novom subdodávateľovi a predmete subdodávok, pričom pri výbere subdodávateľa musí Zhotoviteľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
4. Zhotoviteľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Zhotoviteľ zodpovedá za odbornú starostlivosť pri výberu subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.

**Príloha č. 4 - Doklad o zapísaní do registra partnerov verejného sektora**

**(doplní Zhotoviteľ v rámci súčinnosti pri uzatváraní Zmluvy)**